Carrefour - Wikipedia

# Carrefour

### Dari Wikipedia Bahasa Melayu, ensiklopedia bebas.

Carrefour SA
Imej:Groupe carrefour.png
Jenis | Awam (Templat:Euronext)
Ditubuhkan | 1957
Ibu pejabat | Paris, Caen (Promodès), Perancis
Orang utama | José Luis Duran
Industri | Runcit
Hasil | € 74.497 billion (2005)
Fungsian pendapatan | € ? billion (2005)
Pendapatan bersih | € 1.436 billion (2005)
Pekerja | 436,000 (2005)
Laman web | www.carrefour.com

Carrefour SA (Templat:Euronext) (IPA: /karfur/) ialah sebuah rangkaian pasar hiper yang ditubuhkan di Perancis, dengan serangkaian besar cawangan di seluruh dunia. Carrefour merupakan kumpulan peruncit kedua terbesar di dunia dari segi kutipan hasil dan jualan selepas Wal-Mart. Operasi Carrefour tertumpu di Kesatuan Eropah, Brazil, Argentina dan Colombia, tetapi kehadirannya juga terasa di Afrika Utara dan Asia. Carrefour dalam bahasa Perancis bermaksud "persimpangan" [1].

## [Sunting] Sejarah

Imej:Carrefour.png
Logo perdagangan Carrefour

Cawangan pertama Carrefour dibuka pada 3 Jun 1957, di kawasan pinggir bandar Annecy berdekatan satu persimpangan (carrefour dalam bahasa Perancis). Kini cawangan itu merupakan cawangan Carrefour terkecil di dunia. Kumpulan ini ditubuhkan oleh Marcel Fournier dan Denis Defforey yang mengembangkan syarikat mereka menjadi satu rangkaian besar. Pada tahun 1999 Carrefour bergabung dengan Promodès, salah sebuah pesaing terbesarnya dalam pasaran Perancis.

Fournier dan Defforey telah menghadiri sebilangan seminar di Amerika Syarikat yang dikendali oleh Bernardo Trujillo, tokoh yang turut mempengaruhi usahawan Perancis lain seperti Édouard Leclerc (E.Leclerc), Gérard Mulliez (Auchan), Paul Dubrule (Accor), dan Gérard Pélisson (Accor). Slogan mereka ialah "No parking, no business."

Kumpulan Carrefour mempelopori konsep pasar hiper, iaitu pasaraya besar dan gedung serbaneka di bawah sebumbung. Mereka membuka pasar hiper pertama pada 15 Jun 1963 di Sainte-Geneviève-des-Bois, berdekatan Paris di Perancis[1].

Pada bulan April 1976, Carrefour melancarkan label persendiriannya iaitu produk makanan Produits libres (produk bebas—libre bermaksud bebas), termasuk minyak, biskut, susu, dan pasta, pada harga yang rendah. Kelarisan jenama baru ini menyebabkan pengkritiknya berasa bahawa Carrefour sedang melemahkan kapitalisme dengan membiasakan orang ramai kepada makanan generik (sebagai lawan kepada jenama dan berkeistimewaan). Sacara terperincinya, Jean Mothes, seorang eksekutif di Perrier, menulis dalam majalah Investir bahawa Carrefour telah banyak mempercepatkan proses peralihan ke kerajaan pimpinan sosialis dan bukannya ahli politik dan penyokong sosialis seperti Edmond Maire, Georges Marchais, François Mitterrand dan Georges Séguy.

## [Sunting] Carrefour di seluruh dunia

### [Sunting] Benua Amerika

- Carrefour merupakan pengendali pasar hiper pertama di Amerika Latin, dengan kehadirannya di empat buah negara: Brazil, Argentina, Colombia, dan Republik Dominica. Carrefour lebih giat dalam tiga jenis pengedaran runcit: pasar hiper, pasar raya dan hard discounters, serta sedang memasuki pasaran Cash & Carry di Brazil setelah membeli Atacadão[2].

Negara | Cawangan pertama | Bilangan cawangan | Pasar hiper | Pasar besar | Hard Discounters | Cash & Carry
Argentina | 1982 | 462 | 28 | 114 | 320 | -
Brazil | 1975 | 337 | 105 | 35 | 201 | 34 (menunggu pembelian)
Colombia | 1998 | 35 | 35 | - | - | -
Republik Dominica | 2000 | 1 | 1 | - | - | -

### [Sunting] Asia

- Carrefour ialah perunci antarabangsa yang pertama untuk hadir di pasaran Asia pada tahun 1977, iaitu di enam buah negara. Carrefour juga beroperasi di Emiriah Arab Bersatu dan Jordan dalam usahasama dengan Majid al Futtaim [2]. Selain itu, Carrefour baru membuka cawangan di Avenues Mall, Kuwait.

Negara | Cawangan pertama | Bilangan cawangan | Pasar hiper | Pasar besar | Hard Discounters
Republik Rakyat China | 1995 | 307 | 90 | - | 255
Taiwan | 1989 | 47 | 47 | - | -
Indonesia | 1998 | 30 | 30 | - | -
Malaysia | 1994 | 10 | 10 | - | -
Qatar | 2000 | 3 | 3 | - | -
Arab Saudi | 2003 | 3 | 3 | - | -
Jordan | 2007 | 1 | 1 | - | -
Singapura | 1997 | 2 | 2 | - | -
Korea Selatan | 1996 | 31 | - | - | -
Thailand | 1996 | 24 | 24 | - | -
Kuwait | 2007 | 1 | 1 | - | -

#### [Sunting] Carrefour di Malaysia

Cawangan pertama Carrefour dibuka pada tahun 1994 di Subang Jaya berhampiran stesen KTM Komuter dan Subang Parade, menjadikannya cawangan pasar hiper pertama pernah ditubuhkan di Malaysia. Kini syarikat ini mempunyai 10 cawangan di seluruh semenanjung Malaysia, termasuklah dua buah di Johor, sebuah di Seberang Prai, Pulau Pinang dan sebuah di Alamanda Purajaya.

Mawi yang pernah bekerja selama dua tahun di Carrefour Subang Jaya sebelum mengecapi kenamaan sebagai seorang penghibur dilantik menjadi duta jenama Carrefour pada tahun 2007.[3] Pada masa yang sama Carrefour bekerjasama dengan TV3 untuk menganjurkan program realiti Carrefour Duniaku untuk mencari peserta (kakitangan Carrefour) yang terbaik untuk meraih jawatan penting di Carrefour dan bermakan malam bersama Mawi.

### [Sunting] Afrika

Negara | Cawangan pertama | Bilangan cawangan | Pasar hiper | Pasar besar | Hard Discounters
Algeria | 2006 | 1 | 1 | - |
Mesir | 2000 | 3 | 3 | - |
Tunisia | 2001 | 1 | 1 | - | -

### [Sunting] Eropah

- Carrefour ialah peneraju pasaran di Eropah. [petikan diperlukan]

Negara | Cawangan pertama | Bilangan cawangan | Pasar hiper | Pasar besar | Hard Discounters | Kedai serbaneka | Cash & Carry
Belgium | 2000 | 135 | 56 | 79 | - | - | -
Bulgaria | (2008)[3] | - | - | - | - | - |
Perancis | 1960 | 1,688 | 191 | 603 | 786 | - | 108
Greece | 1991 | 495 | 20 | 151 | 272 | 52 | -
Itali | 1993 | 461 | 51 | 239 | - | 155 | 16
Poland | 1997 | 103 | 42 | 73 | - | - | -
Portugal | 1992 | 303 | 7 | - | 296 | - | -
Romania | 2000 | 7 | 7 | - | - | - | -
Rusia | (2008)[petikan diperlukan] | - | - | - | - | - | -
Slovakia | 1998 | - | 4 | - | - | - | -
Sepanyol | 1973 | 2,119 | 139 | 81 | 1,899 | - | -
Switzerland | 2001 | 9 | 9 | - | - | - | -
Turki | 1993 | 433 | 13 | 71 | 349 | - | -
Cyprus | 2005 | 9 | 5 | 4 | - | - | -
Eropah | 1960 | 5,832 | 505 | 1,364 | 3,602 | 207 | 124

## [Sunting] Rujukan

1. ↑ (Perancis) Hugues Joublin, L'aventure du premier hyper, L'Expansion, 06/05/1993
2. ↑ Carrefour purchases Atacadão and becomes leader of the segment in Brazil - UOL (Portuguese)
3. ↑ http://mstar.com.my/cms/content.jsp?id=com.tms.cms.article.Article_51daad6b-c0a85061-166a5380-bf5c8ed7 "Mawi dulu pekerja sekarang 'Duta' Carrefour" mstar.com.my, 4 Mei 2007

## [Sunting] Pautan luar

- (Perancis) (Inggeris) Laman rasmi Groupe Carrefour
- Laman Carrefour Malaysia
- (Inggeris) Profil Syarikat Carrefour SA di Yahoo!

Diperolehi daripada "http://ms.wikipedia.org../../../c/a/r/Carrefour.html"

Kategori: Rencana yang tidak mempunyai sumber petikan | Syarikat Perancis | Pasar hiper

##### Views

- Rencana
- Perbincangan
- Semakan terkini

##### perhubungan

- Tentang Wikipedia
- Masyarakat
- Muat naik pintar
- Hubungi kami
- Menderma
- Bantuan

##### Cari

##### Bahasa lain

- Català
- Česky
- Deutsch
- English
- Español
- Français
- 한국어
- Bahasa Indonesia
- Italiano
- Magyar
- Nederlands
- 日本語
- Polski
- Português
- Русский
- Slovenčina
- Suomi
- Svenska
- ไทย
- Türkçe
- 中文